Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 3700

2. A KÉK kerettanterv három iskolatípusra – általános iskola, gimnázium, szakiskola –, és négy iskolafokra készült, több funkciójú intézmények esetében elemei együttesen 12 éves, egységes szemléletű kerettantervként is értelmezhetők. A KÉK magvát a Nyelvi, irodalmi, kommunikációs (NYIK) program jelenti, amely ma Magyarországon mintegy 120 iskolában alkalmazott sikeres tantárgyi program. A KÉK többi eleme az ÉKP (az iskolázás 12 évfolyamát átfogó) program alapján készült. E programokat nem egy az egyben tartalmazza a KÉK, hanem belőlük csak azokat, amelyeket az iskolai praxisban közreműködő tanítók és tanárok kipróbáltak, megvalósítottak, a KÉK kerettanterv összeállítása, szerkesztése során pedig közel százan lektoráltak, javítottak, korrigáltak, abból a szempontból, hogy más, nem ÉKP-s és nem NYIK-es iskolákban miként valósulhatna meg – figyelembe véve minden ponton – a NAT 2003-ban megjelenő kulcskompetenciákat és kiemelt fejlesztési teendőket. A választó iskolák pedagógusai számára a KÉK választása karrierépítést és szakmai megújulást is jelenthet, mivel a Veszprémi Egyetem Tanárképző Karának Pedagógiai Kutatóintézetében szakvizsgára felkészítő szakirányú továbbképzések1 állnak a KÉK-et választó pedagógusok rendelkezésére. 1 Összesen Szakvizsgára felkészítő szakirányú továbbképzés. 2006/20/II. szám A KÉK kerettantervet mint tantervi ajánlatot tehát azzal a céllal fogalmaztuk meg, hogy annak áttanulmányozása után azt Magyarország iskolái akár teljességében, akár részleteiben felhasználhassák helyi tanterveik kidolgozásához, szakmai gyakorlatuk felülbírálatához az elviselhető és egyben hatékony iskolázás gyakorlatának a megvalósítása érdekében. Pápa, 2004. január. 30. A KÉK kerettantervi ajánlat szerzőgárdájának megbízásából prof. dr. Zsolnai József s. k., egyetemi tanár a 15 éven át működő Törökbálinti Kísérleti Iskola volt igazgatója 2006/20/II. szám A NÉGYOSZTÁLYOS GIMNÁZIUMOK SZÁMÁRA KÉSZÜLT KÉPESSÉGFEJLESZTŐ ÉS ÉRTÉKŐRZŐ (KÉK) TANTERV CÉLJAI A négyosztályos gimnáziumok számára készült Képességfejlesztő és értékőrző (KÉK) tanterv célja, hogy a tanulókat középiskolás korukban is a kultúra gazdagságával szembesítse. Ezért szerveződött az egyes műveltségi területekbe az integrált tantárgyak rendszere a kultúra valamennyi ágából (anyagi, szociális, szellemi) és fajából (tradicionális, autonóm, heteronóm és generatív). A tanterv fókuszában a XXI. században preferált, átörökítésre méltó, az egyén szempontjából is meghatározó fontosságú értékek elsajátítása áll: mindenekelőtt az élethosszig tartó tanulás igényének felkeltése és fenntartása, s e program kivitelezéséhez szükséges képességek kifejlesztése. A tanterv az előnyben részesített kulcskompetenciák, képességcsoportok körül az alábbiakat állítja a fejlesztés középpontjába: kommunikáció anyanyelven és idegen nyelveken, olvasás, információszerzés, információszűrés, információfeldolgozás, felelős döntés, szabálykövetés, lényeglátás, problémamegoldás, kritikai hozzáállás, kooperáció a társas alkotásban és együttélésében, egyéni alkotás, tolerancia és szolidaritás. A tanterv garantáltan minden műveltségi területen magában foglalja azokat a tudástartalmakat, amelyek révén a tanulók felkészülhetnek a közép- és az emelt szintű érettségire és a felsőfokú tanulmányok megkezdésére. Széleskörű alapozása, képességfejlesztésre épülő szemlélete segíti a munka világában való eligazodást, és megkönnyíti a majdani szakmaváltást. Szerepet vállal abban, hogy a tanulókat vezesse az egyéni boldogulásuk kibontakozásában, felkészítse őket a felelős állampolgári szerepre, a demokratikus életforma gyakorlására, valamint a nemzeti és európai identitástudat formálása mellett érzékennyé tegye őket a más népek hagyományai és kultúrája iránti nyitottságra. 2006/20/II. szám A KÉPESSÉGFEJLESZTŐ ÉS ÉRTÉKŐRZŐ KERETTANTERV RÉSZLETES TANTERVEI A Képességfejlesztő és értékőrző kerettanterv (KÉK) valamennyi tantárgyához olyan részletes kerettantervek készültek, amelyek helyi kiegészítés nélkül is átvehetők és felhasználhatók. A KÉK részletes, a felhasználók által jól kezelhető, változata CD-n is megjelenik. A KÉK tantárgyi tantervei az alábbi egységeket2 tartalmazzák: Â célkitűzések Â tematikus tananyag Â tanulási program Â teljesítmények Â tanév végi követelmények Â A célkitűzések a személyiségdimenziók mentén veszik számba az adott tantárgy keretében fejlesztendő szükségleteket, attitűdöket, képességeket, alakítandó énkép- és világképelemeket. Â A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott, tanulási-tanítási követelményekké tett ismereteket írja le. Â A tanulási program a tanulók által elvégzendő tevékenységeket rögzíti. Â A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén megfelelt (elégséges), illetve kiváló (jeles) teljesítmény-minősítést (osztályzatot) szerezzenek. Â Az év végi követelmények a szummatív értékeléshez tartalmazzák tanévenként azt a kumulált tudást, képességet, attitűdöt és alkotásra való érettséget, amelyre egy adott tanév tananyagának elvégzése révén egy tanuló szert tehet – optimális esetben. Az egyes tantervi részek kölcsönösen megfelelnek egymásnak. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A fentieken túl az egyes tantervek tartalmazzák az adott tantárgy tanulásához-tanításához javasolt ajánlott taneszközöket és tanítási segédleteket, ha vannak ilyenek. Többnyire saját fejlesztésű taneszközöket tüntetnek fel e táblázatok, de érdemes megjegyezni, hogy a pedagógiai programcsomag-fejlesztési tapasztalataink alapján új programcsomagok kifejlesztését tervezzük, illetve eddig nem vagy kevéssé alkalmazott taneszköztípusok (pl. multimédiás taneszközök) készítésére is készülünk. CÉL- KITŰZÉS TEMATI- KUS TAN- ANYAG TANULÁSI PROGRAM TELJESÍTMÉNY MINIMÁLIS OPTIMÁLIS AJÁNLOTT TANESZKÖZÖK AJÁNLOTT TANÍTÁSI SEGÉDLETEK ÉV VÉGI KÖVETELMÉNYEK

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes